
Ministru kabineta noteikumi Nr. 226
Rīgā 2025. gada 8. aprīlī (prot. Nr. 14 33. §)
Grozījumi Ministru kabineta 2023. gada 7. februāra noteikumos Nr. 57 "Eiropas Savienības Atveseļošanas un noturības mehānisma plāna 1. komponentes "Klimata pārmaiņas un vides ilgtspēja" 1.1. reformu un investīciju virziena "Emisiju samazināšana transporta sektorā" 1.1.1.r. reformas "Rīgas metropoles areāla transporta sistēmas zaļināšana" 1.1.1.3.i. investīcijas "Pilnveidota veloceļu infrastruktūra" īstenošanas noteikumi"
Izdoti saskaņā ar Likuma par budžetu un finanšu vadību 19.3 panta pirmo un otro daļu
· Izdarīt Ministru kabineta 2023. gada 7. februāra noteikumos Nr. 57 "Eiropas Savienības Atveseļošanas un noturības mehānisma plāna 1. komponentes "Klimata pārmaiņas un vides ilgtspēja" 1.1. reformu un investīciju virziena "Emisiju samazināšana transporta sektorā" 1.1.1.r. reformas "Rīgas metropoles areāla transporta sistēmas zaļināšana" 1.1.1.3.i. investīcijas "Pilnveidota veloceļu infrastruktūra" īstenošanas noteikumi" (Latvijas Vēstnesis, 2023, 32., 136. nr.) šādus grozījumus:
· 1. Izteikt 6. punktu šādā redakcijā:
· "6. Investīcijas mērķa sasniedzamais kvantitatīvais rādītājs – līdz 2026. gada 31. jūlijam jaunizbūvētas vai atjaunotas veloinfrastruktūras garums Rīgas pilsētā un Pierīgā (daļa no Rīgas metropoles areāla) ir 52 km šādos prioritāros koridoros:
· 6.1. Rīga–Carnikava, tai skaitā Ādažu novadā, – vismaz 11 km;
· 6.2. Rīga–Ulbroka, tai skaitā:
· 6.2.1. Rīgas pilsētā – vismaz 3 km;
· 6.2.2. Ropažu novadā – vismaz 9 km;
· 6.3. Rīga–Ķekava, tai skaitā:
· 6.3.1. Rīgas pilsētā – vismaz 5 km;
· 6.3.2. Ķekavas novadā – vismaz 8,5 km;
· 6.4. Rīga–Babīte–Piņķi, tai skaitā:
· 6.4.1. Rīgas pilsētā – vismaz 6,5 km;
· 6.4.2. Mārupes novadā – vismaz 4,5 km;
· 6.5. Rīga–Mārupe, tai skaitā Mārupes novadā, – vismaz 4,5 km."
· 2. Izteikt 31.5. apakšpunktu šādā redakcijā:
· "31.5. tās nav radušās agrāk par 2020. gada 1. februāri un vēlāk par termiņu, ko nosaka vienošanās par projekta īstenošanu, bet ne vēlāk kā 2026. gada 31. jūlijā;".
· 3. Izteikt 37.10. apakšpunktu šādā redakcijā:
· "37.10. īsteno projektu saskaņā ar vienošanos par projekta īstenošanu, bet ne ilgāk kā līdz 2026. gada 31. jūlijam;".
· 4. Izteikt 37.11. apakšpunktu šādā redakcijā:
· "37.11. noslēguma maksājuma dokumentāciju iesniedz aģentūrā saskaņā ar vienošanos par projekta īstenošanu, bet ne vēlāk kā līdz 2026. gada 1. augustam;".

